钦定古今图书集成/明伦汇编/闺媛典/第265卷 > 莫与伦妻石氏
## 钦定古今图书集成/明伦汇编/闺媛典/第265卷 > 莫与伦妻石氏

按《广东通志》：石氏，连州庠生莫与伦妻也。伦家贫力
学，氏纺绩以佐之。伦亡，氏年二十二，子扬甫四岁，家
徒四壁。或怜其贫，劝他适。氏泣拒曰：“穷苦命也，节不可失。”卒抚其孤，茕茕孑立，备尝艰辛。崇祯庚午，子扬
登贤书，孀居五十六年，卒，年七十有八。巡抚题表其
门。